recursal/SuperWikiNEXT-32B huggingface dataset:
**Helly Luv** (oik. **Helan Abdulla**, kurdiksi هێلین عەبدوڵڵا‎, s. 16. marraskuuta 1988 Urmia, Iran) on Suomessa varttunut kurdilainen näyttelijä ja laulaja, joka nykyään vaikuttaa Irakin Kurdistanin pääkaupungissa Arbilissa.

Lapsuus ja nuoruus
------------------

Luv syntyi Iranissa, josta hänen perheensä pakeni heti Luvin syntymän jälkeen pakolaisleirille Turkkiin. Vajaan vuoden kuluttua perhe sai turvapaikan Suomesta ja heidät sijoitettiin asumaan Lahteen. Tanssia ja pianonsoittoa harrastanut Luv muutti 18-vuotiaana Los Angelesiin luomaan omaa laulajan- ja näyttelijänuraansa.

Musiikki- ja elokuvaura
-----------------------

Helly Luv peshmerga-taistelijoiden seurassa heinäkuussa 2014.
Luvin ensimmäinen single *Risk it All* julkaistiin vuonna 2013. Kappaleesta tehdyn musiikkivideon johdosta hän on kertonut saaneensa tappouhkauksia ääri-islamilaisilta ryhmiltä. Ensimmäisen elokuvaroolinsa Luv teki kurdilaisessa elokuvassa *Mardan*, joka tuli ensi-iltaan syyskuussa 2014.

Muuta
-----

Helly Luv on perustanut *Luv House* -nimisen Kurdistanissa toimivan eläinsuojelujärjestön. Hänen äitinsä kuului Kurdistanin itsenäisyyden puolesta taisteleviin peshmerga-sisseihin ja myös Luv on vieraillut heidän luonaan Pohjois-Irakin kurdialueilla. Heinäkuussa 2014 hän oli paikalla ääri-islamilaista Isis-järjestöä vastaan käytyjen taistelujen aikana.

Luv omistaa Kurdistanissa sijaitsevan Luvion Beauty Centerin ja hänellä on vaatemerkki nimeltä Luvion Couture.

Diskografia
-----------

### Singlet

* *Down on the Floor* (2012)
* *Risk It All* (2013)
* *Revolution* (2015)
* *Finally* (2017)
* *Guns & Roses* (2018)
* *Boy Bye* (2019)
* *Min Tu Navey* (2020)
* *Mshtaglk* (2021)

Filmografia
-----------

* *Mardan* (2014)

Lähteet
-------

1. ↑  Poptähdeksi noussut Helen Abdulla odottaa Kurdistanin itsenäisyyttä *Helsingin Sanomat*.  23.7.2014. Viitattu 22.9.2014.
2. ↑  Tappouhkauksia saanut suomalainen kurdinainen yrittää popmaailman huipulle USA:ssa *Etelä-Suomen Sanomat*.  25.2.2014. Viitattu 22.9.2014.
3. ↑  Suomalaislaulaja kansainvälisen elokuvan päätähtenä – valittiin Toronton elokuvajuhlille *Ilta-Sanomat*.  4.9.2014. Viitattu 22.9.2014.
4. ↑  Kurdish singer Helly Luv ready to 'Risk it All' for independence  15.7.2014. Reuters.  Arkistoitu 25.7.2015. Viitattu 22.9.2014.
5. ↑

Aiheesta muualla
----------------

* Kuvia tai muita tiedostoja aiheesta **Helly Luv** Wikimedia Commonsissa

* *Näin koulukiusatusta lahtelaisesta tuli terrorijärjestöä vastaan taisteleva poppistara* Yle.fi. 21.7.2015
* Helly Luv instagramissa.

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Taiteenala Muokkaa Wikidatassa | 
* MusicBrainz

 |

 |
**Kansainvälinen designsäätiö** on vuonna 2010 Helsingin kaupunginvaltuuston päätöksellä perustettu säätiö, jonka tehtävänä oli vastata World Design Capital Helsinki 2012 -hankkeen toteuttamisesta ja hallinnoinnista. Säätiö on määräaikainen ja sen toiminta jatkuu vuoden 2017 loppuun.

Säätiön sääntöjen mukaan sen tehtävänä on edistää ja tukea designin kulttuurista, sosiaalista ja taloudellista hyödyntämistä Helsingin seudulla, kansallisesti ja kansainvälisesti. Sen toinen tarkoitus oli edistää Helsingin, Espoon, Vantaan, Kauniaisten ja Lahden toimintaa World Design Capital -kaupunkina vuonna 2012.

Säätiö kokosi, edisti ja koordinoi Maailman muotoilupääkaupunki Helsinki 2012 -hankkeen tavoitteita, toimintoja ja ohjelmakokonaisuutta. Kansainvälisen designsäätiön johtajana toimi Pekka Timonen. WDC-organisaation toiminta loppui vuonna 2013, mutta säätiön johto teki toukokuussa 2013 päätöksen jatkaa säätiön toimintaa määräaikaisena vuoteen 2015.

Säätiön hallitus huolehtii muun muassa säätiön asianmukaisesta järjestämisestä, hoitaa säätiön varoja ja päättää säätiön toimintaperiaatteista. Hallituksen toimintakausi on kaksi vuotta ja se kokoontuu kerran kuukaudessa. Puheenjohtaja on Tero Vähäkylä. Hallituksen lisäksi säätiöllä on laaja-alainen valtuuskunta, jonka tehtävänä on hankkeen toiminnan tukeminen ja yhteiskunnallisen edustavuuden varmistaminen. Valtuuskunnan puheenjohtaja on Olli-Pekka Kallasvuo.

Lähteet
-------

1. 1 2 3  Kansainväliden designsäätiö:strategia 2013–2015 *.kauniainen.fi*. Viitattu 9.10.2015.
2. ↑  Kansainvälinen designsäätiö ja hallitus *World Design Capital Helsinki 2012*. Viitattu 9.10.2015.
3. ↑  Kansainvälinen designsäätiö ja hallitus *World Design Capital Helsinki 2012*. Wdc2012Helsinki. Viitattu 19.5.2011. [vanhentunut linkki]
4. ↑  Olli-Pekka Kallasvuo sai merkittävän luottamustoimen *MTV.fi*.  13.1.2011. Viitattu 19.5.2011.

Aiheesta muualla
----------------

* WDC Helsinki 2012 verkkosivu Internet Archivessa.
*Tämä artikkeli käsittelee paikannimeä. Ennasta etunimenä kerrotaan artikkelissa Enna (nimi).*

  

  

  

  

  

  

  

  

  

  

  

  

  

  

  

  

**Enna**, aiemmin *Castrogiovanni*, on kaupunki ja kunta Ennan maakunnassa, Sisiliassa, Italiassa. Enna on maakunnan pääkaupunki ja sijaitsee suurin piirtein keskellä Sisilian saarta. Vuonna 2013 Ennassa oli noin 28 000 asukasta.

Historia
--------

Ennan kaupunkia.
Castello di Lombardian linna.
### Antiikki

*Pääartikkeli: Antiikin Henna*
Antiikin aikana kaupungista käytettiin sekä nimimuotoa *Henna* että *Enna*. Se oli alun perin saaren alkuperäisasukkaisiin kuuluneen sikulien heimon kaupunki, joka kreikkalaistui ajan kuluessa ja luetaan saaren kaupunkivaltioiden joukkoon. Kaupunki oli rakennettu erinomaiselle luonnonlinnoituskukkulalle. Kreikkalaisella ja roomalaisella kaudella se tunnettiin erityisesti Demeterin ja Koren eli Persefonen kulttipaikkana. Kaupungissa ei ole säilynyt juurikaan antiikin ajan jäänteitä.

### Myöhempi historia

Kaupungin keskeinen ja otollinen sijainti ilmeisesti esti asutusta häviämästä kokonaan antiikin ajan jälkeen, vaan se selvisi olemassa läpi keskiajan. Saraseenit valtasivat kaupungin muun Sisilian mukana 800-luvulla, ja rakensivat kukkulalle linnan. Keskiajalla kaupungin nimeksi tuli *Castrogiovanni* (*Castro Giovanni*), mikä on tulkittu vääntyneeksi nimestä *Castrum Ennae* tai *Castro di Enna*. Nimi säilyi käytössä vuoteen 1926, jolloin kaupunki nimettiin uudelleen antiikin aikaisen kaupungin mukaan Ennaksi.

Lähteet
-------

1. 1 2  Enna Communes citypopulation. Viitattu 2.6.2015.
2. ↑  Hansen, Mogens Herman & Nielsen, Thomas Heine: "19 Henna", *An Inventory of Archaic and Classical Poleis*. An Investigation Conducted by The Copenhagen Polis Centre for the Danish National Research Foundation. Oxford: Oxford University Press, 2004. ISBN 0-19-814099-1.
3. 1 2  Stillwell, Richard & MacDonald, William L. & McAllister, Marian Holland (toim.): "ENNA Sicily", *The Princeton Encyclopedia of Classical Sites*. Princeton, N. J.: Princeton University Press, 1976. Teoksen verkkoversio.
4. 1 2  Smith, William: "Enna", *Dictionary of Greek and Roman Geography*. Boston: Little, Brown and Company, 1854. Teoksen verkkoversio.

Aiheesta muualla
----------------

* Kuvia tai muita tiedostoja aiheesta **Enna** Wikimedia Commonsissa

Ennan maakunta
Agira | Aidone | Assoro | Barrafranca | Calascibetta | Catenanuova | Centuripe | Cerami | Enna | Gagliano Castelferrato | Leonforte | Nicosia | Nissoria | Piazza Armerina | Pietraperzia | Regalbuto | Sperlinga | Troina | Valguarnera Caropepe | Villarosa
**Sahtimarkkinat** on Padasjoella vuosittain aina heinäkuun ensimmäisenä lauantaina järjestettävä tapahtuma, jossa myydään sahtia ja sahtivierrettä sekä kilpaillaan edustusoikeudesta sahdinteon Suomen-mestaruuskilpailuihin.

Tapahtumaa on järjestetty jo yli kolmekymmentä*selvennä* vuotta. Sahtimarkkinat on Padasjoen Yrittäjät ry:n järjestämä ja suurin yksittäinen Padasjoen kesätapahtuma. Järjestelyissä on mukana myös Padasjoen kunta ja runsaasti talkooväkeä. Parhaimmillaan kävijöitä on ollut n. 10 000; nykyisin kävijämäärä on yleensä noin 5000. Sahtimarkkinoiden aikana Padasjoen keskusta on suljettu autoliikenteeltä, pysäköintitlaa on järjestetty runsaasti ja liikenteen ohjaus on hoidettu kiertoteitä hyväksi käyttäen. Myyntipaikkoja ja myyntikojuja on 150–200. Myytävä tuotekirjo on runsas. Paikalla on myös sahtivierteen myyjiä, ja valmista sahtia myydään Lammin Sahdin olutteltassa. 

Sahtimarkkinat sai alkunsa Padasjoen Yrittäjäjien ryhtyessä miettimään 1980-luvun alkupuolella miten saataisiin Padasjoen kuntaan merkittävä kesätapahtuma. Silloisen Aupatec Oy:n johtaja Heimo Leinonen heitti ajatuksen suurista markkinoista. Idea lankesi hedelmälliseen maaperään, ja Sahtimarkkinoita ryhdyttiin ideoimaan ja toteuttamaan.

Aiheesta muualla
----------------

* Tapahtuman kotisivut
**Solway Firthin avaruusmies** tai **Cumberlandin avaruusmies** on brittiläisen palomiehen Jim Templetonin vuonna 1964 ottaman valokuvan taustalla esiintyvä, avaruusmiestä muistuttava hahmo. Kuva esittää carlislelaisen Templetonin pientä tytärtä Elizabeth Templetonia istumassa ruohikolla kukkakimppu kädessään. Jim Templetonin mukaan kuvan ottohetkellä paikalla ei ollut keitään muita, mutta kun kuva kehitettiin, oli taustalle ilmestynyt valkoinen hahmo. Kuva alkoi saada huomiota, kun Cumberlandin paikallislehti *Cumberland News* kirjoitti aiheesta. Lopulta aiheesta kirjoittivat isommatkin lehdet, kuten *Daily Mail* ja *Daily Express*.

Kuva sai maailmanlaajuista huomiota ja Templeton alkoi saada kirjeitä monista eri maista. Jotkut ajattelivat, että kuvassa on astronautin sijasta esimerkiksi jonkinlainen henki. Templetonin muissa samana päivinä ottamissa kuvissa näkyy hänen vaimonsa, joten moni uskoo, että myös "avaruusmies" on hänen vaimonsa, mutta että valokuva olisi valottunut liikaa, joka olisi aiheuttanut valkoisen olemuksen. Toinen vaihtoehto on, että hänen vaimonsa oli selkä vasten kameraa. Templeton kieltää tämän. Teorioita aiheesta on useanlaisia. Valokuvaustarvikkeita tuottava yhtiö Kodak tarjosi palkkion sille, joka voisi todistaa, että kuva ei ole väärennetty tai muokattu.

Lähteet
-------

1. ↑  The mystery of the Solway Spaceman *BBC News*.  23.5.2014. Viitattu 3.5.2022. (englanniksi)
**SMS Tb 97F** oli Itävalta-Unkarin laivaston Tb 82F -luokan torpedovene, joka luovutettiin 1921 Jugoslavian kuningaskunnalle. Alus palveli Jugoslavian kuninkaallisessa laivastossa nimellä **T8**.

Valmistus
---------

*Pääartikkeli: Tb 82F -luokka*
Itävalta-Unkarin laivasto tilasi aluksen Danubiukselta, missä köli laskettiin 5. maaliskuuta 1915. Alus laskettiin vesille 20. elokuuta 1916 ja valmistui 22. joulukuuta.

Palvelus
--------

Alus annettiin 1920 Jugoslavialle Saint-Germainin rauhassa. *Tb 97F* luovutettiin maaliskuussa 1921 ja liitettiin Jugoslavian kuninkaalliseen laivastoon nimellä *T8*. Alus osallistui harjoituksiin Dalmatian rannikolla vuonna 1935 ja laivasto-osaston mukana purjehdukseen Maltalle, Korfulle ja Bizertaan touko-kesäkuussa 1929. Osaston muut alukset olivat viisi torpedovenettä, kevyt risteilijä *Dalmacija*, sukellusveneiden emälaiva *Hvar* ja sukellusveneet *Hrabri* ja *Nebojša*.

Akselivallat hyökkäsivät Jugoslaviaan huhtikuussa 1941, jolloin *T8* kuului Sibenikiin sijoitettuun 3. torpedovenelaivueeseen. Alus määrättiin laivueen mukana hyökkäykseen italialaisten hallussa pitämään Zaraan. Osasto joutui kolmeen Italian ilmavoimien pommitukseen, joista viimeisen jälkeen se siirtyi Zatonista Prokljanjärvelle, missä se oli 11. huhtikuuta saakka. Seuraavana päivänä laivue saapui Milnaan, missä se kieltäytyi täyttämästä annettua käskyä siirtymisestä Kotorinlahdelle. Italian joukot valtasivat osaston alukset.

Alus palveli Regia Marinassa samalla nimellä suojaten Adrianmeren liikennettä. Sen pääaseet vaihdettiin kahteen 76 millimetrin ilmatorjuntatykkiin. Italian antauduttua liittoutuneille syyskuussa 1943 Saksan ilmavoimien lentokoneet upottivat italialaisia joukkoja Dalmatiasta evakuoineen aluksen Dubrovnikin luoteispuolella 10. tai 11. syyskuuta.

Lähteet
-------

* Gardiner, Robert (toim.): *Conway's All the World's Fighting Ships 1906–1921*. Lontoo, Englanti: Conway Maritime Press, 1985. ISBN 0-85177-245-5. (englanniksi)
* Greger, René: *Austro-Hungarian Warships of World War I*. Lontoo, Englanti: Ian Allan Limited, 1976. ISBN 0-7110-0623-7. (englanniksi)

### Viitteet

1. ↑  Greger, René s. 60
Ephraim-palatsi.
**Ephraim-palatsi** (saks. *Ephraim-Palais*) on Berliinin Nikolaiviertelin alueella sijaitseva historiallinen rokokootyylinen kaupunkitalo.

Paikalla sijaitsi alkujaan pieni apteekkirakennus, jonka arkkitehti Friedrich Wilhelm Diterichs muutti vuosina 1762–1766 edustavaksi taloksi Preussin hovin jalokivikauppiaana toimineelle juutalaiselle pankkiirille Veitel Heine Ephraimille. Tyylikästä nelikerroksista rakennusta ylistettiin Berliinin kauneimmaksi kadunkulmaukseksi. Julkisivussa on monia koristeellisia yksityiskohtia, kuten filigraanitekniikalla tehdyt kullatut parvekkeenkaiteet, toscanalaistyylisillä kaksoispylväillä tuettu portiikki, suurilla pilastereilla koristeltu pohjakerros sekä hiekkakivestä veistetyillä maljakoilla koristeltu kattobalustradi. Myös sisätilojen salit olivat vastaavasti koristellut. Yhdessä toisen kerroksen huoneessa katto on kopio Andreas Schlüterin Wartenbergin palatsiin tekemästä barokkityylisestä katosta. Talo oli vuoteen 1823 Ephraimin suvun omistuksessa.

Alkuperäinen Ephraim-palatsi purettiin vuonna 1936 uuden Mühlendammin sillan laajennustöiden tieltä, mutta julkisivu säilöttiin Weddingissä sijainneeseen varastoon 3000 palaseen purettuna. Länsi-Berliinin viranomaiset suunnittelivat vuonna 1982 talon uudelleenrakentamista Kreuzbergiin, mutta idea ei toteutunut. Kun koko sodassa tuhoutunutta Nikolaiviertelin aluetta rakennettiin 1980-luvulla kopioksi alkuperäisestä, Länsi-Berliini päätti lähestyvien Berliinin 750-vuotisjuhlien kunniaksi lahjoittaa edelleen varastossa olleet julkisivun palaset Itä-Berliinin kaupungille osana Itä- ja Länsi-Saksan välistä kulttuurivaihtoa, jotta talo voitaisiin pystyttää uudelleen alkuperäiselle paikalleen. Uudelleenrakentaminen tapahtui 1985–1987. Kaikki alkuperäiset osat eivät olleet selvinneet pitkästä varastoinnista, ja osa jouduttiin korvaamaan uusilla. Myös sisäosat rakennettiin kopioksi alkuperäisistä. Rakennus tehtiin muutaman metrin päähän alkuperäisestä sijainnistaan. Ephraim-palatsi on nykyään Berliinin kaupunginmuseon käytössä.

Lähteet
-------

1. 1 2 3 4  Palais Ephraim (Arkistoitu – Internet Archive) (saksaksi) Denkmale in Berlin: Denkmaldatenbank. Viitattu 29.7.2014.
2. 1 2 3 4  Edelgard Abenstein & Jeannine Fiedler: *Taide & Arkkitehtuuri: Berliini* (suom. Pirkko Roinila), s. 345. Tandem Verlag (h. f. ullmann) 2009. Alkuteos *Kunst & Architektur Berlin*.
3. 1 2 3  Ephraim-palais (saksaksi) Stadtmuseum Berlin. Viitattu 29.7.2014.

Aiheesta muualla
----------------

* Kuvia tai muita tiedostoja aiheesta **Ephraim-palatsi** Wikimedia Commonsissa
**Sonet** on CGI:n Suomessa kehittämä tietojärjestelmä (ERP), joka soveltuu yritysten ja yhteisöjen henkilöstön-, talouden-, ja toiminnanohjaukseen.

Sonetilla on tuotteistettu toimintamalli tuotekehityksestä käyttöönottoihin, versionpäivityksiin ja asiakastukeen. Sitä käyttää Suomessa noin 1200 yritystä ja 700 julkisyhteisöä, joten Sonetilla on yhteensä noin 20 000 käyttäjää. Yritysten koko vaihtelee pk-yrityksistä suuryrityksiin eri toimialoilla. Sonet toimii yleisissä tietokanta-, käyttöjärjestelmä- ja tietoliikenneympäristöissä. Se perustuu 3-tasoarkkitehtuuriin, joka mahdollistaa ohjelmiston etäkäytön. Relaatiotietokantoina voivat olla SQL Server, Solid tai Oracle. Tietokantapalvelimena voidaan käyttää tietokantatoimittajan tukemia laitteita ja käyttöjärjestelmiä. Sovelluspalvelimen käyttöjärjestelmä voi olla joko Windows Server 2008 tai 2012. Työaseman käyttöjärjestelmänä voi olla Windows 7 tai Windows 8.

Aiheesta muualla
----------------

* Sonet.fi
* Esittely CGI:n sivuilla
* Esittelyvideo Youtubessa
**Epidauroksen arkeologinen museo** (kreik. Αρχαιολογικό Μουσείο (Ασκληπιείου) Επιδαύρου, *Archaiologikó Mouseío (Asklipieíou) Epidávrou*) on arkeologinen museo Epidauroksen Asklepieionin arkeologisen alueen yhteydessä Epídavroksen kunnassa Kreikassa. Se esittelee alueen kaivauksissa löydettyä antiikin aikaista esineistöä.

Museo on perustettu vuonna 1897. Museorakennus rakennettiin vuosina 1898–1900 ja museo aloitti toimintansa vuonna 1909. Näin museorakennus on yksi Kreikan vanhimpia alun perin museoksi tehtyjä rakennuksia. Museo rakennettiin Epidauroksen pääosin vuosina 1881–1928 suoritettujen kaivausten löytöjä varten. Museota on laajennettu lisäsiivillä myöhemmin. Museorakennus on pitkänomainen ja sijaitsee Epidauroksen teatterin ja muun pyhäkköalueen välissä. Se koostuu vestibyylistä sekä kahdesta pitkästä salista.

Kokoelmat
---------

Museon kokoelmiin kuuluu löytöjä Epidauroksen Asklepioksen pyhäkkäalueelta. Esineet ajoittuvat arkaaiselta kaudelta roomalaiselle kaudelle. Museoesineisiin kuuluu muun muassa rakennusten osia, kuvapatsaita, reliefejä, keramiikkaa, votiivilahjoja ja piirtokirjoituksia. Merkittävimpiin museoesineisiin lukeutuvat muun muassa Asklepioksen ja Artemiin temppelien koristeosat; suurikokoinen Asklepioksen patsas; sekä antiikin aikaiset pronssiset lääketieteelliset instrumentit.

* Museorakennus.Museorakennus.
* Museon kokoelmia.Museon kokoelmia.
* Museon kokoelmia.Museon kokoelmia.
* Museon kokoelmia.Museon kokoelmia.
* Museon kokoelmia.Museon kokoelmia.
* Museon kokoelmia.Museon kokoelmia.
* Museon kokoelmia.Museon kokoelmia.
* Museon kokoelmia.Museon kokoelmia.
* Artemiin temppelin koristelua.Artemiin temppelin koristelua.
* Asklepioksen patsas, roomalainen kausi.Asklepioksen patsas, roomalainen kausi.
* Hygieian patsas, 300-luku eaa.Hygieian patsas, 300-luku eaa.
* Korinttilainen pylväänpää.Korinttilainen pylväänpää.

Lähteet
-------

1. ↑  Αρχαιολογικό Μουσείο Ασκληπιείου Επιδαύρου: Ιστορικό Υπουργείο Πολιτισμού και Αθλητισμού. Viitattu 7.3.2016.
2. 1 2  Αρχαιολογικό Μουσείο Ασκληπιείου Επιδαύρου: Περιγραφή Υπουργείο Πολιτισμού και Αθλητισμού. Viitattu 7.3.2016.
3. 1 2  Archaeological Museum of Epidaurus *Greek Travel Pages*. Viitattu 7.3.2016.

Aiheesta muualla
----------------

* Kuvia tai muita tiedostoja aiheesta **Epidauroksen arkeologinen museo** Wikimedia Commonsissa
**David Koepp** (s. 9. kesäkuuta 1963 Pewaukee, Wisconsin) on yhdysvaltalainen elokuvakäsikirjoittaja ja -ohjaaja. 

Koepp on kertonut päättäneensä ryhtyä käsikirjoittajaksi nähtyään elokuvan *Kadonneen aarteen metsästäjät*. Hänen ensimmäinen käsikirjoittamansa elokuva oli *Apartment Zero* (1988), jonka jälkeen hän on tehnyt käsikirjoituksen moniin menestyselokuviin, kuten *Carlito’s Way*, *Vaarallinen tehtävä* ja *Spider-Man – Hämähäkkimies*. Hänen muita tunnettuja käsikirjoituksiaan ovat Steven Spielbergin elokuviin tehdyt *Jurassic Park*, *Kadonnut maailma – Jurassic Park*, *Maailmojen sota*, *Indiana Jones ja kristallikallon valtakunta* ja *Indiana Jones and the Dial of Destiny*.

Koepp on myös ohjannut elokuvia: hänen esikoiselokuvansa oli *Suspicious* vuodelta 1994. Muita tunnettuja ohjaustöitä ovat Kevin Baconin tähdittämä *Stir of Echoes – henkien vankina* vuodelta 1999 ja Stephen Kingin novelliin perustuva *Salainen ikkuna* vuodelta 2004.

Lähteet
-------

1. ↑  *Indiana Jones ja kadonneen aarteen metsästäjät* (DVD), *Indy Trilogy: A Crystal Clear Appreciation*-dokumentti


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Espanja
* Ranska
* BnF data
* Saksa
* Israel
* Yhdysvallat
* Japani
* Tšekki
* Korea
* Alankomaat
* Puola

 |
|  |
| Taiteenala | 
* MusicBrainz

 |
|  |
| Henkilöt | 
* Elonet

 |
|  |
| Muut | 
* SNAC
* IdRef

 |

 |
EpiEpin kartta

|  |  |
| --- | --- |
| Sijainti | 
ShefaVanuatu |
| Saariryhmä | 
Uudet-Hebridit |
| Vesialue | 
Korallimeri |
| Korkein kohta | 
Mont Povare, 833 m |
| Pinta-ala | 
444,91 km²  |

Väestö| Asukasluku | 
5 207 (2009) |
| Suurin kaupunki | 
Ringdove |

Karttamuokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Epi** eli **Épi**, aikaisemmin *Tasiko* tai *Volcano Island* on saari Shefan maakunnassa Vanuatussa. Sen pinta-ala on 444,91 neliökilometriä ja siellä on vuoden 2009 väestönlaskennan mukaan 5 207 asukasta. Saari on tuliperäinen. Epin korkeimman kohdan Mont Povaren korkeus on 833 m merenpinnasta. Saarella on myös mustia (tuliperäisiä) hiekkarantoja ja kolme pienehköä järveä.

Kielet
------

Saarella puhutaan lukuisia austronesialaisiin kieliin kuuluvia kieliä: bieria etelässä, maii lounaassa, baki lännessä, bierebo luoteessa, lamenu saaren luoteiskärjessä ja lewo idässä. Kielillä on puhujia muutamasta henkilöstä joihinkin satoihin.

Elinkeinot
----------

Suurin osa saarella asuvista ihmisistä saa elantonsa maataloudesta. Aikaisemmin saarella oli paljon suuria tiloja, joissa tuotettiin kookospähkinöitä ja kopraa. Nykyään tilat ovat pienempiä, paitsi suuret plantaasit Valesdirissä, jossa tuotetaan kopraa, pihvilihaa ja kavajuurta. Pienemmillä tiloilla tuotetaan pääasiassa maapähkinöitä ja kavajuurta. Myös kalastus on tärkeä elinkeino.

Liikenne
--------

Saarella on kaksi lentokenttää, Lamens Bayssa ja Valesdirissä. Saarelle pääsee myös laivalla. Saarella on teitä, mutta autoja on vain muutama.

Lähteet
-------

1. 1 2 3  Vanuatu: Provinces and Islands Citypopulation.de. Viitattu 11.7.2017.
2. ↑  Epi, more than it appears to be Wantok Environment Centre (WTEC).  Arkistoitu 18.8.2017. Viitattu 11.7.2017.
**Sevastopol** oli Venäjän keisarikunnan laivaston vuonna 1911 vesille laskettu Gangut-luokan taistelulaiva, joka nimettiin vuosina 1854–1855 käydyn Sevastopolin piirityksen mukaan.

Valmistus
---------

Keisari Nikolai II tilasi aluksen duuman vastustuksesta huolimatta vuoden 1908 lopulla Itämeren telakalta Pietarista, missä köli laskettiin 16. kesäkuuta 1909. Alus laskettiin vesille kaksi vuotta myöhemmin 27. kesäkuuta 1911 ja valmistui 17. marraskuuta 1914.

Palvelus
--------

Palvelukseen otettaessa alus liitettiin Helsinkiin sijoitettuun 1. taistelulaivaprikaatiin, jonka tehtävänä oli suojata pääkaupunkia estämällä kulku Porkkalankapeikosta.

Ensimmäisessä maailmansodassa *Sevastopol* suojasi Suomenlahtea saksalaisten hyökkäyksiltä ja avusti miinalaivoja yhdessä sisaralustensa kanssa. Alus oli Liepājan lähistöllä 27. elokuuta, mikä oli pisin purjehdus Suomenlahden ulkopuolelle sodan aikana. *Sevastopol* ajoi karille 10. syyskuuta, minkä seuraksena alus oli korjattavana kaksi kuukautta. Aluksella syttyi 17. lokakuuta ruutipalo, joka vaati kaksi kuolonuhria, useidan muiden saadessa palovammoja. Aluksen miehistö osallistui Helmikuun vallankumoukseen liittyen bolševikkien puolelle. Brest-Litovskin rauhansopimuksen mukaan Venäjän oli evakuoitava joukkonsa Helsingistä maaliskuussa 1918 tai internoitava aluksensa itsenäiseen Suomeen. *Sevastopol* ja sen sisaralukset lähtivät Helsingistä 12. maaliskuuta ja saapuivat Kronstadtiin viisi päivää myöhemmin. Aluksen miehistö osallistui Kronstadtin kapinaan maaliskuussa 1921 kärsien tappion, minkä jälkeen se uudelleennimettiin 31. maaliskuuta 1921 *Parižskaja Kommunaksi* Pariisin kommuunin mukaan. Alus siirrettiin 22. marraskuuta 1929 Mustanmeren laivastoon.

  

Toisessa maailmansodassa alus oli Sevastopolissa tukien tykeillään kaupungin puolustusta, kunnes se evakuoitiin Potiin 22. maaliskuuta 1942. *Parižskaja Kommuna*a ei uskallettu siirtää merelle saksalaisten upotettua lähes koko Mustanmeren laivaston lentokoneillaan. Alus palasi Sevastopoliin 5. marraskuuta 1944 saaden palkinnoksi toimistaan Punalipun kunniamerkin 8. heinäkuuta 1945. Sodan jälkeen alus oli koululaivana 24. heinäkuuta 1954 alkaen. Alus hinattiin 17. helmikuuta 1956 romutettavaksi Kasmyshin Batiin.

Lähteet
-------

* Whitley, M. J.: *Battleships of World War Two - an international encyclopedia*. Lontoo: Arms and Armour, 1998. ISBN 1-85409-386-X. (englanniksi)
* Gardiner, Robert (toim.): *Conway’s All the World's Fighting Ships 1906–1921*. Lontoo, Englanti: Conway Maritime Press, 1985. ISBN 0-85177-245-5. (englanniksi)
* Gardiner, Robert (toim.): *Conway’s All the World's Fighting Ships 1922–1946*. Lontoo, Englanti: Conway Maritime Press, 1987. ISBN 0-85177-146-7. (englanniksi)

### Viitteet

1. 1 2  Gardiner 1985, s. 302
2. ↑  Whitley, M. J. s. 222-225
3. ↑  Whitley, M. J. s. 225
KarthalaKarthalan purkauksen synnyttämä tuhkapilvi peittää koko Grande Comoren saaren.

|  |  |
| --- | --- |
| Tyyppi | 
Kilpitulivuori (aktiivinen) |
| Sijainti | 
Komorit, Intian valtameri |
| Korkeus merenpinnasta | 
2 361 m |
| Purkautunut viimeksi | 
2007 |

Hallinto| Luokitus | 
Ramsar-alueView and modify data on Wikidata  |

Kartta

|  |  |
| --- | --- |
| Koordinaatit | 
11° 45′ 37″ E, 43° 21′ 11″ IView and modify data on Wikidata  |

muokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Karthala** on aktiivinen tulivuori Komoreilla, Grande Comoren saaren eteläpäässä. 2 361 metriä korkea kilpitulivuori on toinen Grande Comoren muodostavista tulivuorista. Se on myös koko Komorin saarten korkein kohta sekä eräs maailman suurimmista aktiivisista tulivuorista. Toistuvat sortumiset ovat synnyttäneet Karthalan huipulle kolme kilometriä leveän ja neljä kilometriä pitkän kalderan.

Purkaukset
----------

Sekä kaldera että itse vuori ovat muotoutuneet vähitellen jokaisen purkauksen ja laavavirtojen seurauksena. Karthalan viimeisin suuri purkaus tapahtui vuonna 2005, jolloin tuhansia saaren asukkaita evakuoitiin turvaan. Pienempiä purkauksia vuorella on sattunut muun muassa toukokuussa 2006 ja tammikuussa 2007, jolloin Grande Comoren saari asetettiin purkauksen vuoksi hälytystilaan. 1903 vuoresta purkautuneet myrkylliset kaasut surmasivat 17 henkeä. Vuonna 1860 Karthalasta lähtöisin oleva laavavirta ylsi saaren länsirannikolla sijaitsevan Komorien pääkaupungin Moronin pohjoispuolelle, 13 kilometrin päähän tulivuoresta. Laavavirrat ovat yltäneet rannikolle saakka useamminkin sekä saaren länsi- että itäpuolella. Keskimäärin Karthalalla on ollut tapana purkautua 11 vuoden välein ja 1800-luvulta lähtien purkauksia on kertynyt yli toistakymmentä.

### Karthalan purkaukset

* **1800-luku**: 1808, 1814, 1821, 1828, 1830, 1833, 1848, 1850, 1855, 1857, 1858, 1859, 1860, 1862(?), 1872, 1876, 1880, 1883-84
* **1900-luku**: 1904, 1910, 1918, 1928, 1948, 1952, 1956, 1965, 1972, 1977, 1991
* **2000-luku**: 2005, 2005, 2006, 2007

Lähteet
-------

1. 1 2  Karthala Volcano World.  Arkistoitu 2.1.2007. Viitattu 16.1.2007. (englanniksi)
2. ↑  Comoros volcano emits fumes, island put on alert  13.1.2007. Reuters. Viitattu 16. tammikuuta 2007. (englanniksi)[vanhentunut linkki]
3. ↑  Karthala volcano Volcano discovery. Viitattu 16.1.2007. (englanniksi)

Aiheesta muualla
----------------

* Global Volcanism Program: Karthala (Arkistoitu – Internet Archive) (englanniksi)
**Louisville Colonels** oli Major League Baseball -joukkue, joka pelasi American Associationissa koko liigan kymmenen vuoden olemassaolon ajan vuodesta 1882 vuoteen 1891, aluksi nimellä Louisville Eclipse (1882-1884) ja myöhemmin Louisville Colonels (1885-1891). 1900 -luvulla nimi oli käytössä useilla Minor League -joukkueilla Louisvillessa.

Toimittuaan useita vuosia puoliammattilaisjoukkueena, Eclipse liittyi liittyi uuteen American Association -liigaan kaudeksi 1882. Joukkueen alku oli mainio, heti ensimmäisellä kaudellaan se sijoittui liigassa toiselle sijalle. Vuonna 1884 se oli kolmantena, mutta pikkuhiljaa menestys hiipui ja kaudella 1889 se jäi viimeiseksi saldolla 27–111 ja tuli ensimmäiseksi MLB -joukkueeksi, joka hävisi 100 ottelua kauden aikana.

Seuraavalla kaudella Barney Dreyfussin ostama joukkue voitti liigan tullen ainoaksi joukkueeksi, joka on noussut viimeiseltä sijalta liigamestaruuteen yhden kauden aikana. Liigavoitonsa ansiosta Colonels pelasi World Seriesin 1800 -luvun versiossa National Leaguen voittajaa, Brooklyn Bridegroomsia vastaan. *Maailmanmestaruus* jäi ratkaisematta, kun kumpikin joukkue voitti kolmesti ja yksi ottelu pelattiin tasan.

Vuonna 1892 joukkue AA:n lakkauttamisen seurauksena liittyi National Leagueen, jossa se pelasi vuoteen 1899 saakka. Vuonna 1900 Dreyfuss osti osuuden Pittsburgh Piratesista ja vei mukanaan 14 Colonelsin pelaajaa, mukaan lukien tulevat Hall of Fame -pelaajat Honus Wagner ja Fred Clarke. Tämä merkitsi alkuperäisen Colonels -organisaation loppua ja päätti Louisvillen ajan MLB -kaupunkina.

Aiheesta muualla
----------------

* joukkueen historia
* Dave Rose: Sports legends of the Ville (landmark edition): Eclipse Park (englanniksi) (Arkistoitu – Internet Archive)
* Bob Bailey: Eclipse Park (Louisville) (englanniksi)
**Kevin Jones** (s. 1996) on yhdysvaltalainen frisbeegolfaaja. Syyskuussa 2019 hänen uransa kokonaispalkintorahat ovat yli 73 000 dollaria.

Jones aloitti frisbeegolfin 12-vuotiaana. Yliopistoikäisenä hän piti lajista taukoa harrastaessaan muun muassa koripalloa sekä amerikkalaista jalkapalloa. Myöhemmin hän totesi olleensa väsynyt päivittäiseen jalkapallon harrastamiseen ja aloittavansa frisbeegolfin uudelleen.

Jones oli suomalaisen Prodiscuksen sponsoroima kahden vuoden ajan. Hän teki läpimurtonsa vuonna 2018, jolloin sijoittui Pohjois-Amerikassa järjestettävällä Pro Tourilla kokonaissijoituksissa viidenneksi sekä National Tourilla neljänneksi. Joulukuussa 2018 Jones ja Prodigy Disc ilmoittivat tehneensä kolmevuotisen sopimuksen, joka alkaa kaudesta 2019. Heinäkuussa 2019 Jones osallistui ensimmäiseen kilpailuunsa Euroopassa, kun hän voitti Estonian Open -kilpailun. Lokakuussa 2020 hän voitti Disc Golf Pro Tourin.

Saavutukset
-----------

### Major-turnaukset

#### European Open

* Kolmas 2022

### Disc Golf Pro Tour

#### Disc Golf Pro Tour Championship

* Voitto 2020
* Kolmas 2019

Lähteet
-------

1. 1 2 3   Pelaajatiedot PDGA:n sivuilla
2. ↑  Pelaajatiedot PDGA:n sivuilla *PDGA*. Viitattu 22.9.2019. (englanniksi)
3. 1 2  Steve Hill: Who is Kevin Jones? *Ultiworld Disc Golf*.  4.10.2017. Viitattu 22.9.2019. (englanniksi)
4. 1 2  Kevin Jones joins Prodigy *Ultiworld Disc Golf*.  1.12.2018. Viitattu 22.9.2019. (englanniksi)
5. ↑  2018 Pro Tour Standings *UDisc*. Viitattu 22.9.2019. (englanniksi)
6. ↑  2018 National Tour Standings *UDisc*. Viitattu 22.9.2019. (englanniksi)
7. ↑  Estonian Open: Jones Tops Wysocki & Conrad; Tattar Back to Winning Ways *PDGA*.  16.9.2019. Viitattu 22.9.2019. (englanniksi)
8. ↑  DGPT Tour Championship presented by GRIP6 – Official Results pdga.com.  (englanniksi)
**Louisiana Red**, oikealta nimeltä **Iverson Minter** (23. maaliskuuta 1932 Bessemer, Alabama, Yhdysvallat – 25. helmikuuta 2012 Hannover, Saksa) oli Yhdysvalloissa syntynyt bluesmuusikko. Hän vaikutti suuren osan urastaan, 30 vuotta, Saksassa.

Red levytti ensimmäisen levynsä 1947 Chessille taiteilijanimellä Rocky Fuller. Silloin, kuten pitkään sen jälkeenkin, hän työskenteli terästehtailla, autotehtailla ja rautateillä, sillä muusikontulot eivät riittäneet elantoon. 1950-luvulla hän soitti pari vuotta John Lee Hookerin kanssa.

Hän esiintyi Euroopassa 1970-luvun lopulta ja muutti Saksaan 1980-luvun alussa, ja ura alkoi kääntyä tässä vaiheessa nousuun. Lähes 50 albumistaan hän levytti suurimman osan Saksassa. Suomessa hän ehti esiintyä nelisenkymmentä kertaa, viimeksi 2010, yleensä kokkolalaisen yhtyeen Wentus Blues Bandin kanssa. Hän esiintyi myös yhtyeestä tehdyssä konserttifilmissä *Family Meeting* (2007), ja hänestä itsestään tehdyssä dokumentissa Mississippi-Alaveteli (2001).

Lähteet
-------

1. ↑  Bman's Blues Report: Louisiana Red has passed. This is confirmed.  26.2.2012. Bmansbluesreport.com. Viitattu 29.2.2012. (englanniksi)
2. ↑  Thedeadrockstarsclub.com | Viitattu 29.2.2012
3. 1 2 3  Hs.fi (Arkistoitu – Internet Archive) viitattu 29.2.2012
4. 1 2 3  Wynn, Ron Louisiana Red Biography, allmusic.com, Macrovision Corporation


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
	+ 2
* VIAF

 |
|  |
| Kansalliset | 
* Espanja
* Ranska
* BnF data
* Saksa
* Israel
* Yhdysvallat

 |
|  |
| Taiteenala | 
* MusicBrainz
	+ 2

 |
|  |
| Muut | 
* Europeana
* IdRef

 |

 |
Kartessi
**Kartessi** (kartessiammus, raehaulipanos) oli 1800-luvulle asti suustaladattavissa tykeissä käytetty, jalkaväkeä vastaan tarkoitettu ammustyyppi. Kartessi muodostui kyseisen tykin ammuksen painoisesta määrästä metallihauleja, jotka pakattiin purjekangaspussiin. Tykin laukaisussa pussi repesi; pussin jäännökset ja välipanos huolehtivat siitä, että haulit lensivät ulos piipusta yhtenäisenä massana, joka kuitenkin vapaassa tilassa hajaantui melko laajalle alalle.*lähde?*

Menetelmä oli hyvin tehokas nimenomaan elävää voimaa vastaan; vasta brittiläisen eversti Henry Shrapnelin (1761–1842) keksimä srapnelli, jota kokeiltiin ensi kerran Waterloon taistelussa, syrjäytti kartessin. Viimeisen kerran jo vanhahtavia kartessiammuksia käytettiin Yhdysvaltain sisällissodassa.*lähde?*

Sana kartessi juontuu ranskan sanasta *cartouche*, joka puolestaan pohjautuu italian panosta tarkoittavaan sanaan *cartuccia*. Pyöreillä lyijykuulilla täytetty, kummastakin päästä suljettu lieriö voitiin valmistaa useasta aineesta. Varhaisin tyyppi oli kangaspussikartessi, jossa pitkulaisen pussin täytteenä oli sekä ruuti että pienet kuulat. Peltilieriökartessissa materiaalina oli metalli. Lieriö voitiin valmistaa myös pahvista. Ennen kartessien käyttöönottoa tykit ladattiin ruudilla ja irrallisilla rautakappaleilla kuten nauloilla ja kuulilla, ja ammuttiin raehaulilaukauksena.

Kartesseja käytettiin alle 300 metrin etäisyydellä olevia eläviä maaleja vastaan. Kartessin ampuminen on rinnastettavissa haulikolla ampumiseen. Kartessina voidaan ampua myös aikasytyttimellä varustettuja kranaatteja. Tällöin sopivan mallinen kranaatti aikautetaan niin, että se räjähtää lähellä tykin putken suuta.

Lähteet
-------

* NAVY NEWS, Ison-Britannian laivaston tiedotuslehti *lähde tarkemmin?*

### Viitteet

1. ↑  *Otavan iso tietosanakirja*. Osa 4, palsta 523, hakusana kartessi. Helsinki: Kustannusosakeyhtiö Otava, 1963.
2. 1 2  *Iso tietosanakirja*. Osa 6, palsta 187, hakusana kartessi. Helsinki: Kustannusosakeyhtiö Otava, 1934.
3. 1 2  *Uusi tietosanakirja*. Osa 9, palsta 935, hakusana kartessi. Helsinki: Tietosanakirja oy, 1962.
David Lagercrantz.
**David Gunnar Fransiscus Lagercrantz** (s. 4. syyskuuta 1962 Solna) on ruotsalainen kirjailija ja toimittaja. Hän oli iltapäivälehti *Expressenin* palveluksessa vuoteen 1993 asti, jonka jälkeen hän siirtyi täyspäiväiseksi kirjailijaksi. Hän on julkaissut muun muassa reportaasikirjan *Änglarna i Åmsele* (1998), joka käsittelee Åmselen kolmoismurhaa, sekä romaaneja.

Suomessa Lagercrantz tunnetaan jalkapalloilija Zlatan Ibrahimovićin elämäkerrasta. Lagercrantz haastatteli Ibrahimovićia yli sata tuntia. Kirja ilmestyi ruotsiksi marraskuussa 2011, ja sitä myytiin yli 500 000 kappaletta ennen saman vuoden joulua. Kirja on myyty yli 20 maahan, ja se oli ehdolla August-palkinnon saajaksi.

Lagercrantzilta tilattiin neljäs osa Stieg Larssonin *Millennium*-romaanisarjaan. Kirja *Det som inte dödar oss*, suomenkieliseltä nimeltään *Se mikä ei tapa*, julkaistiin samanaikaisesti 25 maassa 27. elokuuta 2015.

Lagercrantz on kirjailija Olof Lagercrantzin ja suomalaissyntyisen Martina Ruinin poika (filosofi Hans Ruinin tyttärenpoika). Hänen sisarensa on näyttelijä Marika Lagercrantz.*lähde?*

Suomennetut teokset
-------------------

* *Tähdenlento*. Suomentanut Laura Jänisniemi. Helsinki: Tammi, 2005. ISBN 951-31-2332-4.
* *Minä, Zlatan Ibrahimović*. Suomentanut Miika Nousiainen. Helsinki: WSOY, 2011. ISBN 978-951-0-39239-3.
* *Se mikä ei tapa*. Suomentanut Outi Menna. Helsinki: WSOY, 2015. ISBN 978-951-0-40696-0.
* *Tyttö joka etsi varjoaan*. Suomentanut Outi Menna. Helsinki: WSOY, 2017. ISBN 978-951-0-41897-0.
* *Tyttö joka eli kahdesti*. Suomentanut Outi Menna. Helsinki: WSOY, 2019. ISBN 978-951-0-41898-7.
* *Mies pimeästä*. Suomentanut Outi Menna. Helsinki: WSOY, 2021. ISBN 978-951-0-45531-9.

Lähteet
-------

1. ↑  Lagercrantz skriver "Millennium"-bok. SvD Kultur 17.12.2013.
2. ↑  Paula Tapiola: Neljäs Millenium-kirja – Tusinadekkari vai rakastava kunnianosoitus? *Yle Uutiset*.  27.8.2015. Viitattu 28.8.2015.


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Espanja
* Ranska
* BnF data
* Katalonia
* Saksa
* Israel
* Yhdysvallat
* Ruotsi
* Latvia
* Japani
* Tšekki
* Korea
* Kroatia
* Alankomaat
* Puola
* Portugali

 |
|  |
| Tieteilijät | 
* CiNii

 |
|  |
| Taiteenala | 
* MusicBrainz

 |
|  |
| Muut | 
* IdRef

 |

 |
**Resistance and Liberation** (**RnL**) on *Half-Life 2* -pelin ilmainen modifikaatio , joka sijoittuu toiseen maailmansotaan. Modi yhdistää realismin perinteiseen ensimmäisen persoonan ammuntapeliin, jossa voi valita joko akselivaltojen Saksan armeijan tai liittoutuneiden USA:n 82. laskuvarjojoukkojen sotilaan roolin. Modin kartat ovat erittäin suuria ja avoimia Source-moottorin mittakaavassa sekä pelimekaniikka sisältää normaalista ensimmäisen persoonan pelistä poikkeavia toimintoja kuten vapaatähtäys (free-aim), rautatähtäin, dynaamiset uudelleensyntymyspaikat (dynamic spawn mechanic) sekä 3D-äänikeskustelun.

Pelaaminen
----------

*RnL:ssä* koitetaan vallata alueita kuten taloja ja juoksuhautoja vihollisjoukkueilta sekä räjäyttää tuhoutuvia kohteita kuten vihollisen ilmatorjuntatykkejä sekä tankkeja ja samalla estää vihollisen vastaava toiminta. Alueiden kaappaus siirtää oman joukkueen pelaajien uudelleensyntymispaikkaa (spawn) eteenpäin kartalla samalla kun vihollisen siirtyy taaksepäin, joten taistelulinja etenee dynaamisesti pelissä. 

Pelissä ei ole nk. hudia eli kuvaruudulla ei näy pelaajan tarkkaa ammusmäärää, tietoja staminasta tai osumista. Pelaaja ei saa näyttöönsä viestejä siitä, osuiko hänen luotinsa viholliseen kuolettavasti vaan se on itse pääteltävä joko äänen perusteella tai nähtävä vihollisen ruumis. Pelissä ei myöskään ole ns. crosshairia eli ruudun keskellä olevaa tähtäintä vaan pelaajan pitää käyttää kiväärin omaa tähtäintä, johon on kaksi zoomaustasoa. Pelaajan asetta voi liikutella vapaasti kuvaruudulla hieman ennen kuin itse pelaajahahmo kääntyy, tätä ominaisuutta kutsutaan free-aimiksi. Pelaajalla on käytettävissä pieni kartta pelattavasta kentästä, jossa näkyy vallattavat tai tuhottavat kohteet, sekä mikä joukkue hallitsee niitä sillä hetkellä. Myös ryhmänjohtajan sijainti näkyy kartalla tai pelattaessa ryhmänjohtajan roolia näkee hän 3 alaisen sotilaan sijainnin kentässä. Juokseminen, kiipeäminen tai pelaaja kohti suunnattu ammunta vähentää käytettävissä olevaa kestokykyä eli staminaa, jonka määrän voi päätellä pelaajan hengityksen ja sydämen tykytyksen voimakkuudesta. Pelin sisäinen äänikeskustelu tapahtuu 3-ulotteisesti eli pelaaja voi puhua muille pelaajille kuten oikeassa elämässä ja he kuulevat puheen suunnan, etäisyyden ja voimakkuuden aidosti.

Aiheesta muualla
----------------

* Virallinen kotisivu
* ModDB sivu
* RnL tietoa englanniksi[vanhentunut linkki]
**Pierre Julien** (20. kesäkuuta 1731 – 17. joulukuuta 1804) oli ranskalainen kuvanveistäjä.

Pierre Julien oli puuseppämestari Vital Julienin ja hänen vaimonsa Marie Pagnacin kahdeksasta lapsesta toiseksi nuorin. Hän oli kahdeksanvuotias, kun hänen äitinsä kuoli. Pierre Julien oli usein isänsä työpajalla, ja hän oppi käyttämään puusepän työkaluja. Hyvin varhain huomattiin hänen kykynsä tehdä veistoksia, ja hänen lähettiin kultaveistäjä Gabriel Samuelin oppiin Le Puy-en-Velayn kaupunkiin. Sieltä hän jatkoi oppisopimuskoulutustaan Lyonin kaupungin piirustus- ja geometriakoulussa. Hänen opettajansa Antoine Michel Perrache suositteli häntä kuvanveistäjä Guillaume Coustou nuoremmalle.

Pierre Julien muutti Pariisiin vuoden 1758 lopulla, ja hän työskenteli mestarinsa Guillaume Coustoun työpajassa. Vuonna 1765 hän sai kuvanveiston Prix de Rome -palkinnon. Kuitenkin vasta vuonna 1779, 48-vuotiaana, Pierre Julien alkoi saavuttaa mainetta veistoksillaan.

* Jean de La Fontaine (1785), LouvreJean de La Fontaine (1785), Louvre
* Nukkuva Ariadne (1785), Musée CrozatierNukkuva Ariadne (1785), Musée Crozatier

Lähteet
-------

1. 1 2 3  Pierre Julien, sculpteur Mairie de Saint-Paulien. Viitattu 8.6.2022. (ranskaksi)

Aiheesta muualla
----------------

* Kuvia tai muita tiedostoja aiheesta **Pierre Julien** Wikimedia Commonsissa

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Saksa
* Yhdysvallat
* Alankomaat

 |
|  |
| Taiteenala | 
* RKD Artists
* ULAN

 |
|  |
| Henkilöt | 
* Deutsche Biographie

 |
|  |
| Muut | 
* Europeana
* IdRef

 |

 |
**Khalifa ibn Khayyat** (arab. ﺧﻠﻴﻔـة ﺑﻦ ﺧﻴﺎﻁ‎, *Ḫalīfa ibn Ḫayyāṭ*; 777–854) oli arabialainen historioitsija ja kotoisin Irakin Basrasta. Hänen kerrotaan kirjoittaneen vähintään neljä teosta, joista kaksi on säilynyt, *Tabaqat* ("elämäkerrat") ja *Tarikh* ("historia" tai "kronikka"). Jälkimmäinen on yksi kolmesta varhaisimmasta islamilaisesta historiasta. Se esittää muslimiyhteisön historian Muhammedin päivistä 800-luvulle asti. Arabisti Joseph Schacht löysi teoksen vuonna 1966 Marokon pääkaupungin Rabatin julkisesta kirjastosta 1000-luvulta peräisin olevana kopiona. Teos on ensimmäinen täydellisenä säilynyt esimerkki arkaaisesta arabien historiankirjoituksesta.  Sen umaijadien historiaa käsittelevä osuus on käännetty englanniksi.

Katso myös
----------

* Islamilainen historiankirjoitus

Lähteet
-------

* Schacht, Joseph: The Kitāb al-Tārīḫ of Khalifa bin Hayyat.  *Arabica*, 1969, 16. vsk, nro 1, s. 79–81. Artikkelin verkkoversio.

### Viitteet

1. ↑  Schacht 1969, s. 79
2. ↑  Khalifa ibn Khayyat’s History on the Umayyad Dynasty (660–750)  2015. Liverpool University Press.
**Louisiana Museum of Modern Art** on tanskalainen modernin taiteen museo, joka sijaitsee Humlebækissä noin kymmenen kilometriä Helsingørin eteläpuolella ja noin 35 kilometriä Kööpenhaminasta pohjoiseen.

Taidemuseo vihittiin käyttöön elokuussa 1958, ja sitä on sittemmin laajennettu useasti. Museo sijaitsee Juutinrauman rannalla olevassa puistossa, ja sitä pidetään hyvänä esimerkkinä kuvataiteen, rakennusarkkitehtuurin ja maisema-arkkitehtuurin yhdistämisestä.*kenen mukaan?*

Museon kokoelmissa on töitä modernin taiteen kansainvälisiltä nimiltä, kuten Jean Arpilta, Max Ernstiltä, Alberto Giacomettiltä, Henry Moorelta, Pablo Picassolta ja Andy Warholilta. Vuodesta 2000 lähtien taidemuseon johtajana on toiminut Poul Erik Tøjner.

Aiheesta muualla
----------------

* Kuvia tai muita tiedostoja aiheesta **Louisiana** Wikimedia Commonsissa

* Louisianan verkkosivut

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: sv:Louisiana (konstmuseum)
*Tämä artikkeli kertoo Lauri Viidan kirjoittamasta runoelmasta. Kukunor on myös Kiinassa sijaitsevan Qinghaijärven toinen nimi.*

**Kukunor: Satu ihmislapsille** on Lauri Viidan kirjoittama saturunoelma, joka ilmestyi 1949. 

*Kukunorin* Viita oli tarkoittanut lapsille, mutta Yrjö Varpion mukaan se on niin vaikeatajuinen, ettei sen ymmärtäminen käynyt oikein aikuisiltakaan. Sitä on luonnehdittu muun muassa "modernismin hengessä uudistavaksi kielileikittelyksi". Tarinan päähenkilöinä ovat "Kukunor ja Kalahari, kuudenvanha peikkopari". Kukunor on Kiinassa sijaitsevan Qinghaijärven toinen nimi. Kalahari on aavikko eteläisessä Afrikassa.

*Kukunor* on sovitettu kuunnelmaksi, jonka Radioteatteri esitti 1965. Se on sittemmin ollut Radioteatterin suosituimpia kuunnelmia. Runoelman sovitti kuunnelmaksi Harri Kaasalainen ja musiikin sävelsi ja johti Erkki Salmenhaara. Sen ohjasi Sulo Haarla, ja kertojana toimi Pentti Siimes. Ensiesityksen jälkeen se on esitetty kuusi kertaa. Tarina on esitetty Televisioteatterissa 1973, ja siitä on tehty lyhytelokuva vuonna 1988, tekijöinä Heikki Partanen ja Riitta Rautoma.

Lähteet
-------

1. ↑  Varpio, Yrjö: Luova hulluus – Lauri Viidan runous. (Arkistoitu – Internet Archive) *Tieteessä tapahtuu.* (pdf)
2. ↑  Laine, Heidi: Viittauksia Viitaan. *Kulttuurivihkot.*
3. ↑  Kysy mitä vain.[vanhentunut linkki] Kirjastot.fi.

Kirjallisuutta
--------------

* Katajamäki, Sakari: "’Kukunor, – niin kaunis sana!’ Metakielellisyys Lauri Viidan Kukunorissa", *Katkos ja kytkös: Modernismin ja postmodernismin suhde traditioon*. Toimittaneet Katriina Kajannes, Leena Kirstinä ja Annika Waenerberg. Helsinki: Suomalaisen Kirjallisuuden Seura, 2004. ISBN 951-746-579-3.
* Katajamäki, Sakari: *Kukunor: Uni ja nonsensekirjallisuuden traditio Lauri Viidan runoelmassa*. Diss. Helsingin yliopisto. Helsinki: Ntamo, 2016. ISBN 978-952-215-623-5. Tiivistelmä.

 

Lauri Viidan teokset

* Betonimylläri (1947)
* Kukunor (1949)
* Moreeni (1950)
* Käppyräinen (1954)
* Suutarikin, suuri viisas (1961)
* Entäs sitten, Leevi (1965)
* Kootut runot (1966)
* Ne runot, jotka jäivät (2016)
**Saidy Janko** (s. 22. lokakuuta 1995 Zürich) on sveitsiläinen jalkapalloilija, joka edustaa [sveitsiläistä Young Boysia lainalla portugalilaisseura Portosta. Oikeajalkainen Janko on pelipaikaltaan oikea laitapuolustaja.

Ura
---

### Seurajoukkueura

Janko aloitti uransa kotikaupunkinsa FC Zürichissä. Vuonna 2013 hän siirtyi englantilaisseura Manchester Unitedin juniorijoukkueeseen. Seuran edustusjoukkueen paidassa hän pelasi vain yhdessä Englannin liigacupin ottelussa elokuussa 2014. Kevätpuoliskon kaudesta 2014–2015 Janko oli lainassa Englannin mestaruussarjan Bolton Wanderersissa pelaten kymmenen ottelua ja tehden yhden maalin.

Heinäkuussa 2015 Janko siirtyi Skotlannin valioliigan Celtic FC:hen.

### Maajoukkueura

Sveitsiläis-italialaisen äidin ja gambialaisen isän lapsi Janko voi edustaa aikuisten maajoukkuetasolla joko Sveitsiä tai Gambiaa. Hän on kuitenkin pelannut lähes kaikissa Sveitsin nuorten maajoukkueissa, viimeisimpänä alle 21-vuotiaiden maajoukkueessa.

Lähteet
-------

1. ↑
2. ↑
3. ↑